tomron87/hebrew-wikipedia-sentences-corpus huggingface dataset:
נכון להיום לא ידוע באילו פרויקטים מתמקד האולפן הקנדי, אך הסבירה היא שהאולפן יפתח משחק חדש בצלמו ובדמותו.
ב־1 בדצמבר 2016, נשיא Gearbox רנדי פיצ'פורד הכריז לעיני הקהל בכנס "The Game Awards" כי חברתו תפתח שלוחת הפצה (גם: לייבל) עצמאית שתיקרא "Gearbox Publishing", ותפקידה יהיה לשווק ולהפיץ משחקי וידאו באופן עצמאי, ולעיתים נפרד מ־Gearbox.
נכון להיום, Gearbox Publishing הפיצה מספר משחקים שונים, ביניהם המשחק "Fortnite" וגרסת הרימסטר ל־"Bulletstorm", כמו גם גרסת רימסטר וגרסת פריקוול עבור "Homeworld", ובאחרונה Gearbox הכריזה שתפיץ גם את "We Happy Few" – פרויקט המפותח בידי האולפן העצמאי "Compulsion Games" היושב במונטריאול שבקנדה.
החברה נוסדה בשנת 1999 על ידי חמישה אנשים מאולפנים שונים בתעשייה (ביניהם 3D Realms ו-Bethesda), אך המרכזי שביניהם הוא רנדי פיצ'פורד, מייסד החברה והנשיא שלה בהווה.
רנדי וחבריו החלו את דרכם בשוק המשחקים תוך פיתוח חבילות תוכן למשחקי חברת Valve, וביניהם Half Life: Opposing Force, Half Life Blue Shift ועוד.
מודים אלו זכו להצלחה רבה בקרב הגיימרים, ו־Gearbox החלה לצבור תאוצה כאולפן משחקים בתעשייה.
הפורט המוצלח ביותר שלה באותה העת היה עבור סדרת משחקי Halo, ובפרט עבור Halo: Combat Evolved, שצבר אהדה רבה בקרב המבקרים ומיקם את Gearbox כאחת מחברות העתיד של שוק המשחקים.
כותרה הראשון והמרכזי של Gearbox בשוק היה "Brothers In Arms: Road To Hill 30"; המשחק סובב סביב הדיוויזיה ה־101 של ארצות הברית ועל סיפורה במבצע על חופי נורמנדי.
עם סיום הפיתוח על Brothers in Arms: Hell's Highway, הכריז פיצ'פורד כי אולפנו עובד על משחקים חדשים שלא ייטלו חלק בסדרת Brothers In Arms, אך לא פירט מעבר.
הכותר פותח עוד משנת 2005 ותוכנן לצאת בספטמבר של אותה השנה, אך עוכב באופן מסתורי לשנתיים נוספות בעקבות יצירת ההליך המצויר והקרטוני שלו.
Borderlands הצליח מאוד בשוק, וגרף למעלה משלושה מיליון עותקים.
סדרת משחקי Borderlands הצליחה כל־כך עד שזכתה למספר רב של המשכים, משחקי צד (Spin-off), וחבילות תוכן שונות, כאשר המשחק השני בסדרה, הלוא הוא Borderlands 2, נחשב לכותר הנמכר ביותר של 2K עד היום, כאשר גרף לבדו מעל ל-16 מיליון עותקים ברחבי ארצות הברית.
Gearbox אוחזת ידיה על מספר טייטלים ומשחקים שונים, ביניהם מצויות בידיה הזכויות על סדרות Duke Nukem ו־Homeworld – אותן רכשה במכרז פומבי מידי אולפן משחקי הווידאו "THQ" שפשט רגל ב־2013.
ביולי 2014 הכריזה Gearbox על משחק AAA חדש בשיתוף עם חברת 2K ששמו Battleborn; המשחק נראה לראשונה במגזין מסוגנן של אתר "Game Informer" – אותו מגזין כלל לקט ראיונות בלעדיים למגזין, עיצובי קונספט של המשחק, ראיונות מוקלטים ומידע חדש אודותיו.
המשחק הורכב, על-פי גורמים זרים, משילוב פרויקטים קיימים ב־Gearbox וביניהם כותר הספין־אוף עבור Brothers in Arms, הלוא הוא Furious 4. הדוגמה החיה לכך היא האזכור הכמעט מיידי של Battleborn לאחת מן הדמויות שהופיעו בקדימון ל־Furious 4; שמה של הדמות (מונטנה) משותף לשני המשחקים, וכך גם חלק מסממניה החיצוניים.
Battleborn שוחרר ב־26 במאי 2016 לקונסולות הדור הנוכחי (Xbox One ו־PS4), כמו גם למחשב האישי.
המשחק זכה בביקורות מעורבות, שטענו לזכותו כי הוא חדשני, צבעוני ומהנה אך גם טענו בגנותו שהוא מבולגן, מגיע בתזמון לא נכון ולא מלוטש מספיק כדי להצדיק את תג מחירו – 60 דולרים.
נכון להיום, Gearbox Publishing הפיצה מספר משחקים שונים, ביניהם המשחק "Fortnite" וגרסת הרימסטר ל־"Bulletstorm",, כמו גם גרסת רימסטר וגרסת פריקוול עבור "Homeworld", ובאחרונה Gearbox הכריזה שתפיץ גם את "We Happy Few" – פרויקט המפותח בידי האולפן העצמאי "Compulsion Games" היושב במונטריאול שבקנדה.
בשנת 2017 החברה הייתה מעוניינת להיכנס לפרויקט בשותפות עם G2A.
בלחץ מבקר משחקי וידאו TotalBiscuit הרעיון בוטל.
באפריל 2021 נרכשה על ידי Embracer Group.
ל-Gearbox היו מספר משחקים אשר עברו תחת ידיהם, ושמם:
Gearbox עשתה שימוש ב-GoldSrc באישורה של חברת Valve, שעשתה שימוש במנוע במשחקיה הראשונים גם-כן.
המשחקים בהם Gearbox השתמשה ב-GoldSrc הם:
RenderWare הוא הגרסה החדישה יותר של GoldSrc.
נעשה במנוע שימוש מיוחד עבור Halo: Combat Evolved.
Unreal Engine 3 הוא הדור השלישי בסדרת מנועי Unreal.
המנוע תומך בטכניקות מתקדמות הכוללות HDRR, תאורה לכל פיקסל וצללים דינמיים.
Gearbox עשתה שימוש לראשונה במנוע יחד עם משחקי 'Brothers In Arms' ומאז בכל משחק אשר הוציאה.
משחקה האחרון, Battleborn, משתמש בגרסה מותאמת במיוחד וכבדה של מנוע ה-Unreal 3, כשמציגה שיטת רנדור ייחודית לאנימציות שבמשחק (השיטה מאפשרת פריסה חלקה של אנימציות שנוצרו בדו-ממד [על ידי האנימטור המהולל מישל גנייה שמוכר מעבדותיו השונות בפיקסר]) לרנדור נקי בתלת-ממד ותספוקת חופש ביטוי מלא עם הסביבות השונות.
שמועות טוענות ש-Borderlands 3 יעשה את המעבר ל-Unreal 4 החדש בשוק ולא יישאר בגרסה המותאמת של Gearbox, שעברה שכתוב שוב ושוב ושוב.
סדרת מאיצי הגרפיקה GeForce 900 היא משפחת מעבדים גרפיים שפותחה על ידי חברת אנבידיה.
המעבדים בנויים בארכיטקטורה של מקסוול, על שמו של הפיזיקאי ג'יימס קלרק מקסוול.
שני הכרטיסים הראשונים בסדרה, GTX 980 ו-GTX 970 יצאו ב-19 בספטמבר 2014 והתבססו על ליבת GM204. בין השאר, ניתן היה להבחין בשיפור עצום בצריכת החשמל שהוקטנה בכ-35% מהדור הקודם.
כמו כן, הכרטיסים בסדרה תומכים בפילטר שנקרא MFAA, אשר מקטין את איבוד הביצועים לעומת הפילטר MSAA בכ-30%.
הסדרה הביאה גם תמיכה מלאה ב-HDMI 2.0.
בנוסף לזה, יכולת ריבוי הכרטיסים בטכנולוגיית ה-SLI השתפרה רבות, עד כך שבמספר משחקי מחשב שימוש בשני כרטיסים יניב כמעט פי 2 ביצועים מאשר כרטיס בודד (לעומת הדורות הקודמים שבו שני כרטיסים הניבו רק כפי 1.5 ביצועים ואף פחות מכך).
הסדרה היא הראשונה של Nvidia שכוללת כרטיסים חד-ליבתיים עם זיכרון בנפח של 4096MB.
כל הכרטיסים בארכיטקטורה זו מיוצרים בטכנולוגיה של 28 ננומטרים.
כמו גם בסדרת 700, גם הטיטאן X, כרטיס ממשפחת הטיטאנים, יצא לסדרה זאת תחת ליבת מקסוול GM200 בתג מחיר של 999$, כמו קודמו, הטיטאן בלאק.
סדרת מאיצי הגרפיקה GeForce 800M היא משפחת כרטיסים גרפיים שפותחה על ידי חברת אנבידיה.
כל הכרטיסים בסדרה מיועדים לשוק המחשבים הניידים בלבד, זאת לאחר ש-Nvidia החליטה לדלג על הסדרה למחשבים הנייחים לסדרה הבאה (GeForce 900).
סדרת מאיצי הגרפיקה GeForce 700 היא משפחת כרטיסים גרפיים שפותחה על ידי חברת אנבידיה.
בסדרה זו שומשה לראשונה ליבת המקסוול מדגם GM107 שהוטמעה בכרטיסים GTX 750 ו-GTX 750 TI.
GendBuntu היא גרסה של הפצת הלינוקס אובונטו המשמשת את הז'נדרמריה הצרפתית.
הז'נדרמריה חלוצה בשימוש בתוכנות קוד פתוח על שרתים ומחשבים אישיים החל משנת 2001, כשהחלה להשתמש בחבילת היישומים המשרדיים של OpenOffice.org, והפכה את פורמט הקובץ odf של OpenDocument לתקן הנפוץ אצלה.
מיזם GendBuntu החל כאשר מיקרוסופט הפסיקה לשווק את חלונות XP, והמעבר לחלונות ויסטה או גרסה מאוחרת יותר של חלונות, היה בלתי נמנע במשרדים ממשלתיים.
הדבר היה עלול להוביל להוצאות משמעותיות לז'נדרמריה, ובעקבות כך הוחלט על המיזם.
אחד מהמטרות המרכזיות של GendBuntu היו להפוך את הז'נדרמריה לעצמאית מתוכנה שאינה חופשית ובכך לחסוך בעלויות.
בסביבות 90 אחוזים מ-10,000 המחשבים שרוכשת מדי שנה הז'נדרמריה, נקנים ללא מערכת הפעלה מותקנת, והמחלקה הטכנית של הז'נדרמריה מתקינה עליהם את GendBuntu.
יעד מרכזי היה להתקין ב-75,000 מחשבים קיימים את GendBuntu עד סוף שנת 2014, מועד בו הסתיימה התמיכה עבור חלונות XP .
על 35,000 מחשבים שולחניים וניידים הותקנה GendBuntu, החל מנובמבר 2011.
Geektime (גיקטיים) הוא בלוג ישראלי המסקר חדשות מתחום הטכנולוגיה (בפרט מתחום ההיי־טק והסטרט-אפ).
האתר נוצר בשנת 2009 בשם "ניוזגיק" על ידי יניב פלדמן ומורן לשם-בר.
האתר מספק חדשות, עדכונים וכתבות בנושאים בתחום הטכנולוגיה וההיי־טק הישראלי ובעולם.
מעבר לכתבות חדשותיות באתר, מתקיימים מדי פעם אירועים מיוחדים, כגון רשימת 100 האנשים המשפיעים בהיי-טק הישראלי, וה-Geektime code (כנס הפיתוח של גיקטיים).
החל משנת 2012 מקיים האתר בחודש ינואר את "טקס פרסי תעשיית ההיי-טק הישראלית" בשם GeekAwards, אירוע סגור בו מוכרזים הדמויות והגופים הבולטים ביותר במהלך השנה החולפת ובכירי התעשייה בישראל מוזמנים אליו.
באירוע מוצגות כ-15 קטגוריות שונות, בהן קרן ההון סיכון, האקסלרטור, המשקיע, היזם, הסטארטאפ החדש ועוד, ומתוך חמישה מועמדים בכל קטגוריה נבחר הזוכה הבולט בתחומו לאותה שנה.
הבחירה נעשית לאחר שיקלול של בחירות קוראי האתר וחבר שופטים, המורכב מדמויות בכירות בעולם ההון סיכון, ההשקעות והיזמות הישראלי.
מעבר לאתר העברי-ישראלי, הוקם ביוני 2013 אתר בעל דומיין .com, אשר שם לעצמו כמטרה לכסות את תחום הסטרטאפים ברמה בינלאומית ובלי דגש על מדינה מסוימת בה ממוקמת החברה הנסקרת.
במרץ 2020 האתר עלה לאוויר מחדש, והוא מציג באנגלית ידיעות וכתבות שעוסקות בהיי־טק הישראלי.
בנוסף, פועל אתר Geektime בספרדית - במתכונת של זכיינות.
פרט לאתר תוכן בעברית ובאנגלית, מציע האתר גם פלטפורמת מיתוג מעסיק בשם Geektime Insider, שמציעה סקירת משרדי חברות גדולות בהיי־טק הישראלי, ראיונות עם העובדים ומידע נוסף כגון משרות פנויות, שנועד לאפשר לעוסקים בתחום להיחשף לחברות מגוונות בשוק.
כמו כן מציעה החברה אתר המרכז את כל מאיצי הסטארטאפים (startup accelerators) כדי לסייע ליזמים להגיע לאקסלרטור המתאים להם.
במהלך 2017, לאור העיסוק הגובר בתחום מטבעות מבוזרים , השיק גיקטיים אתר צד נלווה בשם CryptoTree, המתמקד כולו בחדשות ומידע הנוגע לעולם הבלוקצ'יין והמטבעות הקריפטוגרפיים.
האתר מופעל על ידי גיקמדיה.
מ-2011 ערך את האתר רועי לטקה, ומ-2018 מכהן יניב אביטל כעורך הראשי של האתר, והוא אחראי על דסק הכתבים שמונה חמישה כתבי תוכן.
לאתר ישנה אפליקציה מקבילה, אשר זמינה לאנדרואיד ול-IOS.
General Health Questionnaire (GHQ) - השאלון לבדיקת הבריאות כללית הוא כלי סריקה פסיכומטרי, המשמש לזיהוי ההפרעות הפסיכיאטריות השכיחות - בעיקר ההפרעות הפסיכיאטריות הקלות באוכלוסייה הכללית, במטופלים באופן אמבולטורי או במרפאות ומחלקות לא פסיכיאטריות.
הוא היה אחד מכלי הסריקה הראשונים בשרותי הרפואה והכירורגיה.
השאלון הומצא על ידי הפסיכיאטר והפסיכולוג דייוויד גולדברג בלונדון ופורסם לראשונה כמונוגרפיה בשנת 1972. בשנת 1979 פורסם על ידי גולברג ומחברים אחרים בPsychological Medicine בגרסה מדורגת.
מאז הנהגתו בשנת 1974 הפך GHQ לאחר מהשאלונים העיקריים בדיווח עצמי המודדים את הפתולוגיה הלא פסיכוטית בקהילה והרפואה הכללית.
המבחן הוא מדד לתחלואה ולא לתסמונת או הפרעה פסיכיאטרית ספציפית.
הוא מזהה מצבים מתחת לסף, הפרעות במצב הרוח, וירידה ברווחת החיים.
במקור הוא כלל 60 שאלות, וכיום קיימות גרסאות בעלות 30, 28, 20 ו-12 שאלות.
השאלון תורגם לשפות רבות, לרבות בעברית.
מכיוון שהמבחון עלול לזהות מדי אנשים מעבר לאלו הסובלים מתחלואה נפשית פותחו בעקבותיו כלים חדשים, כשאחדים מהם משמשים לסקירה טלפונית לפני הגעת המטופל לרופא או לבית החולים, למשל SDDS - Symptom Driven Driagnostic Scale או בגרסתו הממוחשבת CATI.
Geidi Primes הוא אלבום הבכורה של הזמרת הקנדית גריימס.
האלבום יצא לאור ב-10 בינואר 2010 דרך חברת התקליטים Arbutus Records.
בשנת 2011 יצא לאור האלבום בארצות הברית דרך חברת התקליטים No Pain in Pop Records, יחד עם טעיפה שונה מעט.
האלבום הוא אלבום קונספט המבוסס על הספר חולית מאת פרנק הרברט, ועל הסרט משנת 1984 של הבמאי דייוויד לינץ' המבוסס על הספר.
GeForce Now הוא שם המותג של חברת הטכנולוגיה האמריקאית אנבידיה לשירות הזרמת משחקי וידאו על גבי ענן .
עד ל-2019, ניתן היה לרכוש כותרים מסוימים בשיטת "קנה ושחק" בדומה לשירות ההזרמה Google Stadia של חברת גוגל, אך הדבר נזנח לטובת האפשרות שמשתמשים ישחקו במשחקים שהם כבר רכשו קודם לכן.
בינואר 2017 החברה הוציאה לאור גרסת בטא למחשבים אישיים המריצים את מערכות ההפעלה Microsoft Windows ו-macOS באופן חינמי.
השירות מאפשר למשתמשים גישה למחשב וירטואלי, שבו הם יכולים להתקין משחקי וידאו אשר רכשו בחנויות דיגיטליות ולשחק בהם מרחוק.
בדומה לגרסת מכשירי ה-Shield, שרתי החברה גם מזרימים שולחן עבודה וירטואלי.
גרסה למערכת ההפעלה לטלפונים החכמים אנדרואיד יצאה לאור ב-2019 ובנובמבר 2020 יצאה לאור גם גרסה למערכת ההפעלה iOS.
השירות יצא מגרסת בטא ב-4 בפברואר 2020 וזמין גם למכשירי כרומבוק.
שירות GeForce Now מתבסס על חוות שרתים אשר נמצאים במרכזי נתונים של החברה אשר פרוסים באמריקה הצפונית ובאירופה, אשר מארחים ומגישים את ספריית המשחקים של השירות למשתמשים באותם האזורים.
שרתים אלו משתמשים בכרטיסי מסך מסדרת Tesla ויכולים להריץ ולהזרים את משחקי הווידאו ברזולוציה של עד 1920x1080p ב-60 פריימים לשנייה (ולעיתים גם 120 פריימים לשנייה).
Nvidia הצהירה כי החברה מתחזקת ומשדרגת את השרתים באופן שוטף על מנת להעלות את הביצועים ולעמוד בעומס.
ספריית GeForce Now המקורית במכשירי Shield כללה למעלה מ-80 משחקים, נכון ל-2016. בכנס מפתחי המשחקים 2016, Nvidia הכריזה על חתימת חוזה בינה לבין החברות סגה והאחים וורנר אינטרקטיב אנטרטיימנט על מנת לייבא משחקים נוספים לספרייה.
חלק גדול מהספרייה הושמש להזרמה באמצעות מנוי בלבד.
מספר משחקים היו זמנים למשחק בשיטת "קנה ושחק" בלבד, אשר מכריח את השחקנים לקנות אותם ישירות מספריית השירות, גם אם הם כבר רכשו עותק של המשחק בחנות דיגיטלית אחרת.
מאז, הספרייה החליפה את פניה לשיטת "הבא את משחקך", אשר מאפשר למשתמשים לשחק במשחקים שכבר רכשו בחנויות דיגטיליות אחרות ללא תלות.
שיטה זו מיושמת ב-GeForce Now למחשב האישי ולאנדרואיד.
כך לדוגמה, משתמש שרוצה לשחק בפורטנייט יוכל להזרים ללא כל בעיה, כיוון שפורטנייט הוא משחק חינמי (Free to Play), אך אם משתמש ירצה לשחק ב-Grand Theft Auto V, הוא יידרש לקשר חשבון סטים אשר יש בבעלותו עותק של המשחק.
לאורך הזמן, החברה הייתה מעורבת במספר בעיות משפטיות הקשורות ברישוי משחקי הווידאו על מנת להכניסם לשירות, במיוחד בפברואר ומרץ 2020 שבמהלכם השירות עבר מגרסת בטא לגרסה מלאה לציבור הרחב.
בפברואר 2020, חברת ההחזקות Activision Blizzard שאשר בבעלותה החברות Activision ו-Blizzard Entertainment, הוציאה את כלל משחקיה מהשירות בטענה כי קיימת "אי-הבנה" בתנאים.
גם חברת Bethesda Softworks הוציאה את רוב הכותרים שלה מהשירות.
בנוסף, מפתחי המשחק The Long Dark ציינו כי המשחק הוכנס לשירות ה-GeForce Now ללא אישור וללא חוזה שנחתם בין המפתחים לבין Nvidia המתיר זאת; Nvidia הסכימה להוריד את המשחק מהשירות.
בתחילת מרץ 2020, חברת 2K Games גם כן הוציאה כותרים שבבעלותה מהשירות.
במאי 2020, חברת Nvidia הכריזה כי היא תשנה את הגישה ולחייב מפתחים ומוציאים לאור לגרום למשחק שלהם "להיבחר" על מנת שהכותר ייכנס לשירות, אף על פי שבתחילת יוני 2020, השירות הזה ניתן בחינם לחברות הללו.
זמן קצר לאחר מכן, חברת Valve הכריזה כי היא מוציאה לאור את שירותי ה-Steam Cloud Play לחנות הדיגיטלית שלה, Steam, אשר ישולבו עם שירות משחקי וידאו על גבי ענן אחרים, כולל GeForce Now.
בתערוכת CES שהתקיימה בינואר 2017, חברת Nvidia הכריזה על גרסה של שירות ה-GeForce Now למחשבים האישיים המריצים את מערכות ההפעלה Microsoft Windows ו-macOS.
בניגוד לגרסת ה-Nvidia Shield (אשר Nvidia מפרסמת אותה כדומה לשירות נטפליקס), זהו שירות נפרד אשר מאפשר למשתמשים לשכור גישה לשולחן עבודה מרוחק המריץ את מערכת ההפעלה Windows ובעל כרטיס מסך מסוג GeForce GTX/RTX.
משתמשים יכולים להתקין קליינטים של חנויות דיגיטליות כמו Steam לשולחן העבודה, על מנת להוריד ולשחק במשחקים אשר נרכשו באותו החשבון של החנות הדיגיטלית או לשחק במשחקים חינמיים, בדומה למה שאותם המשתמשים יכולים לבצע באופן מקומי.
אחת מאפשרויות לתמחור שירות היא לתמחר על פי מספר דקות משחקים על ידי שימוש בקרדיט; כאשר ישנם 2 אופציות למשחק: אחת עם כרטיס מסך ברמה של GTX 1060 והשנייה ברמה של GTX 1080, אשר מניבה ביצועים יותר טובים ואפשרות להעלאת הגדרות הגרפיקה.
Nvidia הצהירה כי מטרת השירות היא לתת לאותם המשתמשים שאין ביכולתם לרכוש חומרה חזקה ויקרה ואין ברשותם מכשירים בעלי חומרה כזו, כמו מחשבים אישיים לשימוש משרדי ומחשבים ניידים, אפשרות לשחק במשחקי וידאו דרשניים מבחינת חומרה, אשר בבעלותם.
אף על פי כן, שיטת התמחור הזו מעולם לא יצאה לפועל.
במקום זאת, Nvidia הציגה שתי אפשרויות למינוי: מינוי חינמי ומינוי פרמיום המכונה "Founders", אותם הציגה כאשר השירות יצא מגרסת הבטא.
Nvidia הכריזה על גרסת בטא מתוכננת שהייתה אמורה לצאת לאור במרץ 2017, אך זו בוטלה.
בדו"ח רווחים לרבעון הראשון של 2017 אשר יצא במאי, מנכ"ל החברה ג'נסן הואן חשף כי גרסת הבטא תצא לאור , אך החברה עדיין .
בסוף אוקטובר 2017, החברה הכריזה על גרסת בטא פתוחה, חינמית ומוגבלת לבעלי מחשבי macOS.
בינואר 2018, Nvidia הוסיפה את המחשבים האישיים לשירות וב-4 בפברואר 2020 השירות יצא מגרסת הבטא ויצא לאור כגרסה מלאה לציבור הרחב, כאשר הביקורות היו חיוביות והשוו את השירות של Nvidia לשירות של המתחרה, Google Stadia , אשר שייכת לגוגל.
+ השוואה בין השירות החינמי לשירות בתשלום שם GeForce Now Free GeForce Now Founders GeForce Now Priority GeForce Now Ultimate סוג הגישה עדיפות עליונה, ללא תור, מערכת פרמיום זמן משחק עד 6 שעות של משחק בכל פעם איכות הזרמה מקסימלית עד 1920x1080@60FPS, כולל RTX למשחקים תומכים מחיר זמינות
GenBank (בעברית: בנק הגנים) הוא מסד הנתונים עבור רצפים האוסף בגישה פתוחה של כל רצפי הנוקלאוטידים הזמינים לציבור והחלבונים המתורגמים מהם.
GenBank הוקם ומתוחזק על ידי המרכז הלאומי למידע ביוטכנולוגי (NCBI; חלק המכונים הלאומיים לבריאות בארצות הברית) כחלק משיתוף הפעולה הבין-לאומי ביצירת מסדי נתונים עבור רצפים (INSDC).
GenBank ושותפיו מקבלים ממעבדות ברחבי העולם רצפים של יותר מ-100,000 אורגניזמים שונים.
מסד הנתונים החל לפעול בשנת 1982 על ידי וולטר גוד והמעבדה הלאומית לוס אלמוס.
GenBank הפך למסד נתונים חשוב למחקר בתחומים ביולוגיים וצמח בשנים האחרונות בקצב אקספוננציאלי על ידי הכפלה בערך כל 18 חודשים.
מהדורה 247.0, שיצאה בדצמבר 2021, הכילה למעלה מ-15 טריליון בסיסי נוקלאוטידים ביותר מ-2 מיליארד רצפים.
GenBank נבנה על ידי הגשות ישירות ממעבדות בודדות, כמו גם מהגשות בכמות גדולה ממרכזי ריצוף DNA בקנה מידה גדול.
ניתן להגיש ל-GenBank רק רצפים מקוריים.
הגשות ישירות מתבצעות ל-GenBank באמצעות BankIt שהוא טופס אינטרנטי, או תוכנת ההגשה העומדת בפני עצמה – Sequin.
עם קבלת רצף חדש, צוות GenBank בוחן את מקוריות הנתונים, מקצה מספר גישה לרצף ומבצע בדיקות הבטחת איכות.
לאחר מכן, ההגשות משוחררות למסד הנתונים הציבורי, כאשר הערכים ניתנים לאחזור על ידי Entrez או להורדה באמצעות FTP.
הגשות בכמות גדולה של נתוני תג רצף מפורש (EST), אתר מתויג ברצף (STS), רצף סקר גנום (GSS) וריצוף גנום בתפוקה גבוהה – (HTGS) מוגשות לרוב על ידי מרכזי ריצוף בקנה מידה גדול.
קבוצת ההגשות הישירות של GenBank מעבדת גם רצפי גנום מיקרוביאליים מלאים.
וולטר גוד מקבוצת הביולוגיה והביופיזיקה התאורטית המעבדה הלאומית לוס אלמוס (LANL) ושותפים הקימו את מסד הנתונים של רצפי לוס אלמוס ב-1979, שהגיע לשיאו ב-1982 עם הקמת ה-GenBank הציבורי.
המימון ניתן על ידי המכונים הלאומיים לבריאות, הקרן הלאומית למדע, משרד האנרגיה ומשרד ההגנה.
LANL שיתפה פעולה ב-GenBank עם חברות נוספות ועד סוף 1983 אוחסנו בה יותר מ-2,000 רצפים.
באמצע שנות ה-80, חברת הביואינפורמטיקה Intelligenetics באוניברסיטת סטנפורד ניהלה את פרויקט GenBank בשיתוף עם LANL.
כאחד מפרויקטי הביואינפורמטיקה המוקדמים ביותר באינטרנט, פרויקט GenBank הקים את קבוצות החדשות BIOSCI/Bionet לקידום תקשורת בגישה פתוחה בין מדענים ביולוגיים.
במהלך 1989 עד 1992 פרויקט GenBank עבר אל המרכז הלאומי למידע ביוטכנולוגי.
הערת השחרור של GenBank לגרסה 162.0 (אוקטובר 2007) קובעים כי "משנת 1982 ועד היום, מספר הבסיסים ב-GenBank הוכפל בערך כל 18 חודשים".
מסד הנתונים של GenBank כולל מערכי נתונים נוספים שנבנים באופן מכני מאוסף הנתונים ברצף הראשי, ולכן אינם נכללים בספירה זו.
+ אורגניזמים מובילים ב-GenBank (מהדורה 247) זוגות בסיסים אורגניזם
מנגד, בעוד שמסדי נתונים מסחריים עשויים להכיל נתוני רצף מסוננים באיכות גבוהה, יש מספר מוגבל של רצפי רפרנס.
GenBank, בהיותו מסד נתונים ציבורי, עשוי להכיל רצפים שיוחסו בצורה מוטעית למין מסוים מכיוון שהזיהוי הראשוני של האורגניזם היה שגוי.
מאמר שפורסם ביולי 2020 בכתב העת "Genome" הראה כי 75% מהרצפים של הציטוכרום C אוקסידאז תת-מקטע 1 המיטוכונדריאלי, בטעות יוחסו לדג Nemipterus mesoprion.
טעות זאת נבעה משימוש מתמשך ברצפים פרטניים שמלכתחילה זוהו לא נכון.
המחברים מספקים המלצות כיצד להימנע מהפצה נוספת של רצפים פומביים עם שמות מדעיים שגויים.
"Gecko" הוא סינגל של הדי ג'יי והמפיק המוזיקלי ההולנדי, אוליבר הלדנס, שיצא על ידי מיוזיקל פרידום רקורדס וספינינג רקורדס, ב-30 בדצמבר 2013. השיר נכתב והופק על ידי אוליבר הלדנס.
גרסה מחודשת לשיר, בשיתוף הזמרת-יוצרת הבריטית, בקי היל, יצאה על ידי FFRR רקורדס, מיוזיקל פרידום רקורדס ומיניסטרי אוף סאונד, ב-22 ביוני 2014.
השיר מופיע בפסקול של משחק הווידאו, Forza Horizon 2.
הווידאו קליפ של הסינגל יצא בערוץ היוטיוב של FFRR רקורדס, ב-20 במאי 2014. נכון לינואר 2022, הווידאו קליפ נצפה למעלה מ-32 מיליון פעמים.
GeForce 40 היא סדרה של מעבדים גרפיים המפותחת על ידי חברת השבבים האמריקאית אנבידיה ומהווה את הסדרה העוקבת אחרי סדרת GeForce 30. הסדרה הוכרזה ב-20 בספטמבר 2022 במהלך כנס GTC 2022 ויצאה לאור ב-12 באוקטובר.
הכרטיסים הגרפיים מבוססים על ארכיטקטורת עדה לאבלייס וכוללים ליבות ניתוב קרניים ייעודיות (RTX) מדור שלישי וליבות טנזור מדור רביעי.
שיפורים שנוספו לארכיקטורת עדה לאבלייס בהשוואה לארכיטקטורת אמפר כוללים:
ליתוגרפיה 5 ננומטר בהליך ייצור TSMC 4N.
ליבות טנזור מדור רביעי עם תמיכה בנקודה צפה של 8 ביט (FP8), 16 ביט (FP16), bfloat16, ו-TensorFloat-32 (TF32).
ליבות ניתוב קרניים מדור שלישי, בנוסף חישוביים מקבילים של ניתוב קרניים והצללה.
NVENC עם תמיכה ברזולוציה של 8K, בעומק צבע של 10 ביט ובקצב פריימים של 60FPS תחת הקודק AV1 התומך בהאצת חומרה.
בניגוד למקרים אחרים בהם לכרטיסים מותג אותו שם כאשר גודל בין הכרטיסים שונה, שבהם הביצועים כמעט לחלוטין זהים, במקרה של גרסת ה-12GB של RTX 4080, הכרטיס משתמש בליבה שונה ובתצורת ליבה שונה לחלוטין (כ-27% פחות ליבות CUDA, רוחב פס של הזיכרון ירד ל-192 ביטים וכו').
הדבר גרם לכך שגרסת ה-12GB חלשה בכ-30% מגרסת ה-16GB בביצועים גולמיים וזאת ללא התחשבות בהבדל בגודל זיכרון הווידאו ועל כן שתי הגרסאות אינן באותן רמת ביצועים יותר.
רבים ציינו כי ייתכן והמהלך נבע עקב תמחור גבוה יותר של כרטיסי xx70 מהדור הקודם, כלומר, 900 דולר אמריקני לגרסת ה-12GB לעומת 500 דולר אמריקני ל-RTX 3070 - הבדל של 80% במחיר.
ב-14 באוקטובר 2022, חברת Nvidia הכריזה כי לאור הבלבול שנוצר עקב מתכונת השמות, היא תשהה את השקתה של גרסת ה-12GB של RTX 4080 ועל כן השקת גרסת ה-16GB לא תושפע מכך.
ב-5 בינואר 2023 הוציאה אנוידיה את הכרטיס תחת השם RTX 4070 Ti בתג מחיר של 799 דולר.
Gemini Rights הוא אלבום האולפן השני של המוזיקאי האמריקאי סטיב לייסי.
האלבום יצא לאור ב-15 ביולי 2022 על ידי RCA רקורדס, וקדמו לו הסינגלים "Mercury", "Bad Habit" ו-"Sunshine".
"Bad Habit" הפך לשיר הראשון של לייסי שנכנס לבילבורד הוט 100 ומאוחר יותר הפך לסינגל הראשון שלו במקום הראשון.
האלבום כולל הופעות אורח של פאושיי, והקלידן מאט מרטינס, חבר בלהקת האינטרנט ביחד עם לייסי.
בשילוב מגוון ז'אנרים, האלבום תואר כמיזוג של אינדי רוק ו-R&B אלטרנטיבי, עם אלמנטים של פאנק, ג'אז ופסיכדליה.
הוא קיבל ביקורות חיוביות ממבקרי מוזיקה עם יציאתו לאור, והגיע לעשירייה הראשונה במצעד הבילבורד 200, ועמד בראש מצעד אלבומי הרוק המובילים.
לייסי הפיק "בערך 90% מהאלבום" וחשב על השם לאלבום כשהיה שיכור בבר.
בראיון לתחנת הרדיו "אפל מיוזיק 1" לייסי סיפר שהוא רצה שהאלבום יהיה מצומצם כדי שאנשים "יבחרו להמשיך להקשיב לו שוב".
האלבום קיבל ציון של 80 מתוך 100, בהתבסס על תשע ביקורות של מבקרים, במאגר הביקורות Metacritic.
בביקורת על האלבום עבור המגזין NME, תומאס סמית' מצא כי "הפלטה המוזיקלית של לייסי מעודנת ותוססת מתמיד", תיאר את האלבום כהמשך "פאנקי ללא פחד" ו"מהביל ברצינות" עם "קפיצות נועזות קדימה ופריחה אמנותית, יצירה מלוטשת ובטוחה יותר מהבכורה שלו".
קריסטל טורס - חצוצרה (3)
קארים ריגינס - תופים (9)
דניס סטודמיר - קולות רקע (10)
מאט מאדים - הפקה (6)
קארל וינגייט - טכנאי קול
Generation Terrorists הוא אלבום הבכורה של הלהקה הוולשית מאניק סטריט פריצ'רז.
האלבום יצא ב-10 בפברואר 1992. בהאזנה לאלבום ניתן להרגיש בהשפעות ברורות של להקות כמו הקלאש, Guns N' Roses, להקת מקארתי', אקו והבאנימן, הוסקר דו, פאבליק אנמי, הרכבים עליהן דיברה הלהקה רבות בראיונות.
הלהקה ניגנה רוק כבד מכוון גיטרות, שפינה את מקומו לרוק אלטרנטיבי.
האלבום הוקלט במשך תקופה של עשרים ושלושה שבועות באולפני בלקבארן, ליד גילפורד, אנגליה.
מילות האלבום שואבות השראה רבה מההשקפות הסוציאליסטיות של חברי הלהקה בעבר – לרוב השירים יש טקסט פוליטי/חברתי ביקורתי, עד כדי כך שרק מהדורה מרוככת של האלבום יכלה להימכר בארצות הברית.
(דבר שקרה גם ללהקת הקלאש).
הכריכה הקדמית האחרונה של האלבום הייתה תמונה של זרועו וחזהו השמאלי של הגיטריסט וכותב המילים, ריצ'י אדוארדס.
על הזרוע היה קעקוע של ורד עם המילים "דור חסר תועלת" בכותרות מתחת, אשר שונה לGeneration Terrorists.
בשנת 2012 יצאה מהדורה מיוחד לרגל 20 שנה יציאת האלבום.
סדרת כרטיסי המסך GeForce 30 היא סדרת מעבדים גרפיים (GPU) שפותחה ומשווקת על ידי אנוידיה, כהמשך לסדרת כרטיסי המסך GeForce 20. הסדרה מבוססת על המיקרו-ארכיטקטורה "אמפר" פרי פיתוחה של אנוידיה, וכוללת את הדור השני של ליבות ניתוב הקרניים הייעודיות של אנוידיה (Nvidia RTX) וליבות טנזור מדור שלישי.
הסדרה יצאה לאור ב-17 בספטמבר 2020 עם השקת כרטיס המסך RTX 3080 ולאחריו הכרטיסים RTX 3090, ו-RTX 3070, והשקתה התרחשה על רקע המחסור העולמי בשבבים.
כתוצאה מכך, נצפו חוסרים משמעותיים בכרטיסי הסדרה, שלוו בעליות מחירים משמעותיות לעומת מחירי ההשקה, בעיות שנותרו על כנן עד שנת 2022.
סדרת כרטיסי המסך העוקבת היא GeForce 40 מבוססת ארכיטקטורית "עדה לאבלייס", שיצאה לאור ב-2022.
שיפורים טכניים שנכללו בארכיטקטורת "אמפר" כוללים, בין היתר, את:
ליתוגרפיית ייצור של 8 ננומטר תוצרת סמסונג.
כל יחידת הזרמה (Streaming Multiprocessor unit) מספקת ביצועים כפולים בחישובי נקודה צפה FP32 לעומת הסדרה הקודמת.
ליבות ניתוב קרניים מדור שני, בנוסף חישוביים מקבילים של ניתוב קרניים והצללה.
אפיק העבודה מול לוח האם הוא PCI Express 4.0.
תמיכה ב-NVLink בגרסה 3 בכרטיסים נבחרים (RTX 3090, RTX 3090 Ti)
תמיכה ב-Nvidia PureVideo Feature Set K תחת הקודק AV1 התומך בהאצת חומרה.
כל המעבדים הגרפיים שיוצרו עבור כרטיסי המסך השולחניים יוצרו בליתוגרפיית ייצור 8 ננומטר מבית סמסונג.
תמיכה ב-NVLink דו-כיווני בכרטיסי RTX 3090, RTX 3090 Ti בלבד.
כרטיס המסך RTX 3050 משתמש באפיק PCI Express במהירות x8. יתר הכרטיסים משתמשים במהירות x16.
(במיליארדים)גודל שבב (מ"מ מרובע)תצורת ליבהצינורות עיבוד (SM)זיכרון מטמון L2 (ב-MB)מהירויות שעוןרינדור פיקסלים (Fillrate)זיכרוןכוח עיבוד (ב-TFLOPS)צריכת חשמל (בוואט)מחיר השקה (בדולרים)תדר בסיס (תדר מוגבר) (ב-MHz)זיכרון (במיליארדי העברות לשנייה)פיקסל (במיליארדי פיקסלים לשנייה)טקסטורה (במיליארדי טקסטורות לשנייה)סוג הערוץגודל (ב-GB)תעבורה (ב-GB לשנייה)רוחב הערוץ (בביטים)FP16 (מוגבר)FP32 (מוגבר)FP64 (מוגבר)חישוב טנזור
תמיכה בדור רביעי של טכנולוגיית Max-Q לחסכון בחשמל.
יצרן המחשב מחליט האם להפעיל טכנולוגיות Max-Q כמו Dynamic Boost 2.0 או WhisperMode 2.0.
כל כרטיסי המסך הניידים תומכים בטכנולוגיית זיכרון GDDR6 בלבד.
(במיליארדים)גודל שבב (מ"מ מרובע)תצורת ליבהצינורות עיבוד (SM)זיכרון מטמון L2 (ב-MB)מהירויות שעוןרינדור פיקסלים (Fillrate)זיכרוןכוח עיבוד (ב-TFLOPS)צריכת חשמל (בוואט)תדר בסיס (תדר מוגבר) (ב-MHz)זיכרון
(Max-Q) (במיליארדי העברות לשנייה)פיקסל (במיליארדי פיקסלים לשנייה)טקסטורה (במיליארדי טקסטורות לשנייה)גודל (ב-GB)תעבורה
סדרת כרטיסי המסך GeForce 500 היא סדרת מעבדים גרפיים (GPU) מסדרת GeForce, שפותחה ומשווקת על ידי אנוידיה, כהמשך לסדרת כרטיסי המסך GeForce 400, ובדומה לה, מבוססת אף היא על הממיקרו-ארכיטקטורה "פרמי".
הסדרה משתמשת בליבות "פרמי" מחודשות בשם הקוד GF11x, על מנת לפתור את בעיות החום וצריכת החשמל שאפיינה חלק מכרטיסי הסדרה הקודמת.
הסדרה יצאה לאור ב-9 בנובמבר 2010 עם השקת כרטיס המסך GTX 580.
סדרה זו התחרתה בסדרת Radeon HD 6000 של AMD.
שתי הסדרות יצאו לאור לשוק בהפרש של חודש.
הכרטיסים הגרפיים מסדרת 500 הם גרסאות מחודשות של הליבות הגרפיות ששימשו את סדרת GeForce 400, מבחינת ביצועים וניהול צריכת חשמל.
בדומה לכרטיסי המסך מסדרת Nvidia GeForce 400, סדרת Nvidia Geforce 500 תומכת בממשקים הגרפיים DirectX 11.0, OpenGL 4.6 ו־OpenCL 1.1.
כרטיס המסך הראשון בסדרה, Nvidia GeForce GTX 580, הוא הראשון מבין כל כרטיסי "פרמי" שבו הופעלו כל 16 אשכולות מעבדי הזרימה וכל ששת בקרי הזיכרון של 64 סיביות (בניגוד לכרטיסי סדרת 400, שבו הושבתו חלקם).
ביצועי המעבד הגרפי של כרטיס זה, GF110, השתפרו וכעת הוא יכול לבצע סינון חישובי נקודה צפה FP16 במהירות מלאה (הדור הקודם GF100 GPU יכול לבצע סינון FP16 בחצי מהירות בלבד) ויחידות z-culling משופרות.
ב-25 בינואר 2011, השיקה אנוידיה את הכרטיס GeForce GTX 560 Ti, ככרטיס ממוקד מטרה לשוק הבינוני-גבוה, קהל יעד שעבורו יחס העלות/תועלת נחשב פרמטר קנייה מרכזי.
במאי 2011 הוציאה אנוידיה לאור את כרטיס המסך GTX 560, ככרטיס מוכוון מטרה לשוק הביניים.
הכרטיס נחשב לחלש יותר מאשר ה-560 Ti, אך עדיין עולה בביצועיו על ה-GTX 460 והשתווה בביצועיו ל־HD 6870. בנובמבר אותה השנה הוציאה אנוידיה מהדורה מוגבלת בשם GTX 560 Ti 448 Cores.
עם זאת, למרות שגם כרטיס זה מותג תחת תת-הסדרה 560, הכרטיס לא משתמש בליבת GF114 אלא בליבת GF110 (אותה הליבה של ה-570 וה-580) עם מספר ליבות הצללה מושבתות, וביצועיו הגרפיים ממוקמים בין ה-560 Ti הסטנדרטי לבין ה-570.
ב-24 במרץ 2011, השיקה אנוידיה את כרטיס המסך GTX 590 כ"ספינת הדגל" של הסדרה.
ב-13 באפריל 2011, השיקה אנוידיה את הכרטיס GT 520 ככרטיס ממוקד מטרה לשוק הנמוך, עם ביצועים נמוכים יותר מכרטיסי המספר המקבילים בשני הדורות הקודמים, ה-GT 220 וה-GT 420. עם זאת ובניגוד אליהם, הכרטיס תומך ב-Direct3D 11 (בניגוד לשני קודמיו מבוססי ליבת הטסלה הישנה יותר), והתעלה עליהם בביצועיו.
(מ"מ מרובע)תצורת ליבהצינורות עיבוד (SM)מהירויות שעוןרינדור פיקסלים (Fillrate)זיכרוןכוח עיבוד (ב-GFLOPS)צריכת חשמל (בוואט)מחיר השקה (בדולרים)מהירות ליבה(ב-MHz)מהירות מעבדי הצללה
(ב-MHz)מהירות זיכרון (ב-MHz)פיקסל (במיליארדי פיקסלים לשנייה)טקסטורה (במיליארדי טקסטורות לשנייה)סוג הערוץגודל (ב-MB)תעבורה (ב-GB לשנייה)רוחב הערוץ (בביטים)FP32FP64GeForce 510September 29, 2011GF1192927948:8:41523104618002.14.5DDR31024
"Gee" הוא שיר של להקת הבנות הדרום קוריאנית גירלז ג'נריישן, שיצא לאור יחד עם מיני-אלבום בשם זה, על ידי SM Entertainment ב-5 בינואר 2009.
הסגנון המוזיקלי של השיר מבוסס על באבלגאם פופ, עם צלילי אלקטרופופ ויורופופ המבוצעים על ידי סינתיסייזרים, עם ביטים המושפעים מהסגנונות טכנו והיפ הופ.
מילות השיר עוסקות בנערה שמתאהבת בפעם הראשונה.
השיר הגיע למקום הראשון במצעד של תוכנית המוזיקה מיוזיק בנק, שם שהה במשך תשעה שבועות רצופים.
שירות הזרמת המוזיקה מלון מחשיב את השיר לשיר הטוב ביותר של העשור הראשון של המאה ה-21. לפי סקר של גאלופ קוריאה מ-2009, השיר היה הפופולרי ביותר באותה שנה.
ביפן השיר הגיע למקום השני במצעד הסינגלים של אוריקון ולמקום הראשון במצעד הדיגיטלי של RIAJ.
לפי נתוני איגוד תעשיית ההקלטות של יפן (RIAJ) השיר נמכר בלמעלה ממיליון עותקים דיגיטליים.
השיר זכה בפרס "שיר השנה" בטקס פרסי המוזיקה של מלון ובפרסי המוזיקה הקוריאנית, וכן קיבל את פרס Digital Daesang, בפרסי "דיסק הזהב" ב-2009. מבקרי מוזיקה מתייחסים לשיר כשיר שקבע סטנדרט חדש בקיי-פופ, שבהמשך שימש תפקיד בעיצוב של צליל הבאבלגאם פופ העכשווי.
השיר דורג ב-2023 במקום הראשון ברשימת 100 השירים הגדולים בתולדות הקיי-פופ של הרולינג סטון.
משמעות השם של השיר הוא ביטוי של קריאת הפתעה, בדומה לביטוי הקוריאני "어머나!-Eo-meo-nah!", שדומה במשמעותו לביטוי "Oh, my goodness!" ("הו אלוהיי") הנהגה בקיצור כ-"Oh Gee".
חברת הבידור SM Entertainment השיקה באוגוסט 2007 להקת בנות בת תשע חברות בשם Girls' Generation.
בנובמבר יצא לאור אלבום האולפן הראשון של הקבוצה, יחד עם שני סינגלים: "Into the New World" ו-"Girls' Generation"; האחרון היה בין שלושת השירים הפופולריים ביותר של 2007 לפי סקר של גאלופ קוריאה.
במרץ 2008 האלבום יצא בהוצאה מחודשת תחת השם Baby Baby.
השיר נמכר בלמעלה מ-100,000 עותקים בדרום קוריאה, וסייע ללהקה לגדול באופן משמעותי ולהיות לאחת מקבוצות האיידול הפופולריות בדרום קוריאה.
השיר נכתב, עובד והופק על ידי צמד המפיקים E-Tribe (אהן מיונג-וון וקים יאנג-דוק), והוקלט באולם הקונצרטים של SM ובאולפני Yellow Tail בסיאול.
ב-10 בינואר הלהקה הופיעה בתוכנית המוזיקה Music Core בפעילות קידום ראשונה עבור השיר, שבהמשך הפך ללהיט, ושהה במקום הראשון בתוכנית מיוזיק בנק של רשת KBS תשע פעמים רצופות.
בנוסף, השיר הגיע לשמונה ניצחונות רצופים במצעד Mnet, דבר שהיווה שיא לאותה תקופה.
פלטפורמת המוזיקה הקוריאנית מלון הכתירה אותו כ"שיר העשור", והוא נבחר לשיר הפופולרי ביותר של שנת 2009 ב-Music Bank.
בנוסף, השיר זכה במספר פרסים חשובים, כמו Digital Daesang ו-Digital Bonsang, בטקס פרסי דיסק הזהב ה-24, ובפרס Daesang למוזיקה הדיגיטלית.
בנוסף, זכה בפרס "שיר השנה" בטקס פרסי המוזיקה הקוריאנית השביעי.
הגרסה היפנית של השיר נמכרה בכ-130,145 עותקים פיזיים ביפן ב-2010. השיר זכה להצלחה גם במצעדים, כשהגיע למקום הראשון במצעד הדיגיטלי השבועי של RIAJ ב-26 באוקטובר, ובהמשך הופיע בדירוג במקומות עשרים ושלוש וחמישים ושבע במצעד יפן הוט 100 של הבילבורד.
בינואר 2014 השיר הגיע ליותר ממיליון הורדות דיגיטליות לפי נתוני איגוד תעשיית ההקלטות של יפן.
השיר היה לסינגל הנמכר ביותר של הלהקה בארצות הברית, עם כ־80,000 מכירות עד למאי 2020.
השיר זכה במקום הראשון ב-14 פרסים של תוכניות מוזיקה שונות בדרום קוריאה, והגיע לשיא של תשע זכיות רצופות בתוכנית Music Bank.
"Gee" זכה להכרה נרחבת כקלאסיקה בעולם הקיי-פופ, ולשיר המזוהה ביותר עם הלהקה.
צ'אק אדי ממגזין המוזיקה Spin דירג את השיר במקום החמישי ברשימת 21 שירי הקיי-פופ הגדולים בכל הזמנים.
עורך אתר פיצ'פורק, ג'ייקוב דורוף, כלל את השיר ברשימת 20 שירי הקיי-פופ של שנת 2014, וציין אותו כ"מגנום אופוס" של ז'אנר הבאבלגאם פופ הקוריאני המודרני.
מגזין הבילבורד כתב על השיר שהוא "ככל הנראה שיר הקיי-פופ האייקוני ביותר בעשר השנים האחרונות".
בשנת 2016, המגזינים Dong-a Ilbo ו־Idology, וחברת המחקר M Brain בחרו בשיר כשיר המוביל של להקת קיי-פופ נשית ל-20 השנים האחרונות, לפי סקר שכלל 2,000 איש ו-30 מומחים מתעשיית המוזיקה.
בפאנל של 35 מבקרי מוזיקה ואנשי מקצוע בתעשיית המוזיקה שנערך על ידי שירות המוזיקה מלון והעיתון Seoul Shinmun, השיר דורג במקום החמישי בשירי האיידול הטובים בכל הזמנים, והוכר כאחד מהגורמים לעליה המשמעותית של מוזיקת האיידול בקיי-פופ.
בשנת 2023 הרולינג סטון הצהיר כי השיר הוא "השיר הגדול ביותר בהיסטוריה של מוזיקת הפופ הקוריאנית", ותיאר אותו כ-"זיקוק טהור של סחרחורת של התאהבות".
Gen Digital (לשעבר: NortonLifeLock Inc, לשעבר: תאגיד סימנטק, באנגלית: Symantec corporation) הוא תאגיד תוכנה אמריקאי המייצר תוכנה לאבטחה, אחסון, גיבוי וזמינות מערכות מידע.
התאגיד נוסד בשנת 1982 על ידי גארי הנדריקס בשיתוף עם National Science Foundation.
במקור, תאגיד סימנטק התמקד בפרויקטים מבוססי בינה מלאכותית הכוללים תוכנת מסד נתונים.
הנדריקס העסיק מספר אנשי מחקר מאוניברסיטת סטנפורד כעובדיה הראשונים של החברה.
בשנת 1984 סימנטק רכשה חברת הזנק קטנה בשם C&E software ושתיהן התאחדו לחברה אחת תחת אותו שם "סימנטק".
בשנת 1990 רכשה סימנטק את חברת פיטר נורטון מחשבים אשר פיתחה מספר תוכנות עבור DOS.
מוצרי האנטי וירוס וכלי ניהול המידע של סימנטק משווקים גם כיום תחת השם של פיטר נורטון.
בשנת 2005 התאחדה סימנטק עם חברת Veritas והפכה מחברת אבטחת מידע מובילה לאחת מחברות התוכנה הגדולות בעולם.
קו המוצרים של החברה מתמקד היום באבטחה, זמינות וניהול של מערכות מידע.
במהלך השנים צברה חברת סינמטק בעלות על חברות נוספות כמו Sygate, Altiris.
חברת סימנטק מחזיקה ביותר מ-500 פטנטים גלובליים.
בשנת 2014 החלה החברה במהלך של פיצול, לחברת אבטחת מידע שתישאר עם שם החברה וחברת ניהול מידע שתקבל שם חדש.
המהלך מתוכנן להסתיים בסוף 2015, כאשר במהלך שנה זו פוטרו כ-2,000 עובדים - כעשירית מכח האדם של החברה.
בנובמבר 2019 רכשה חברת ברודקום את החטיבה העסקית של סימנטק תמורת 10.7 מיליארד דולר.
בעקבות זאת אימצה סימנטק את השם NortonLifeLock.
בספטמבר 2022, לאחר מיזוג עם חברת Avast שונה שם החברה ל-Gen Digital.
סימנטק מיוצגת בישראל על ידי חברת נס טכנולוגיות.
רשת האינטליגנציה הגלובלית של סימנטק היא מקור גדול ללקוחות החברה המספקת אבחנה בזמן אמת של איומים דיגיטליים כמעט בכל מקום בעולם.
לסימנטק מעל 40,000 חיישנים הפזורים ב-180 מדינות ומעל ל-6000 מתקני ניהול אבטחה.
כמו כן, סימנטק מרכזת קודים זדוניים מתוך 120 מיליון מערכות וסורקת מעל ל-30% מהתעבורה העולמית של דואר אלקטרוני.
מעבדת המחקר של סימנטק היא ארגון המחקר של החברה ומשחק תפקיד מוביל בפיתוח ומסחור טכנולוגיות במגזר העסקי.
מסחור הטכנולוגיות כולל הגנה תעשייתית מפני רוטקיט, טכנולוגיית הגנת דפדפן אשר נועדה לחסום ניצול עתידי של פרצות ידועות, טכנולוגיית אנטי דואר זבל, טכנולוגיה גנרית לחסימת איומים המופצים במהרה, שירותי אבטחה ללקוחות אונליין וכן טכנולוגיה המסייעת להגן על מבנה הספק-הכוח של ארצות הברית.
סימנטק נודעה כבר בהתחלה בשל פיתוחי הכלים כמו Think pascal, Think C, Symantec C++ ותוכנת Visual café.
תוכנות אלו היו פופולריות בקרב משתמשי פלטפורמת מקינטוש, IBM.
סימנטק פרשה מפיתוח עסקי זה לאחר שבשנות ה-90 המאוחרות החלו מתחרות כמו מיקרוסופט, בורלנד ואחרות לצבור נתח שוק משמעותי.
מערכת הגנה לתחנות קצה End Point Security
מוצרי הגיבוי של סימנטק/וריטאס תופסים 50%מהשוק העולמי, מערכות ניהול הדיסק של סימנטק/וריטאס מנהלות לא רק מערכות Unix ו-Linux אלא גם את הדיסקים של כל מערכות חלונות בשוק (המחשב שלי, ניהול, ניהול דיסקים, About)
מוצרי נורטון (Norton) הם המוכרים מבית סימנטק והמזוהים עמה אשר מהווים שליש מרווחי החברה.
קו מוצרי סימנטק לשנת 2009 כלל בין היתר את המוצרים הבאים:
נורטון אנטי וירוס למחשבי PC ומקינטוש (Norton Antivirus)
נורטון רוח רפאים (Norton Ghost)
נורטון גיבוי אונליין (Norton Online Backup)
כשני שלישים מהצע מוצרי החברה הן תוכנות לחברות וארגונים גדולים.
ארגון מענה האבטחה לצרכנים של סימנטק לתוכנות אנטי וירוס ומחקר אבטחה מכיל מעל 400 עובדים כשאלה מהווים את הקבוצה הגדולה בתעשייה בתחום.
ביולי 2017 רכשה סימנטק את חברת הסייבר הישראלית פיירגלאס (FireGlass) שמוצריה מאפשרים גלישה מאובטחת באינטרנט.
בהמשך אותו חודש רכשה סימנטק את חברת הסייבר הישראלית סקייקיור (Skycure), שפיתחה תוכנת הגנה למכשירים ניידים.
General Problem Solver בראשי תיבות GPS היא תוכנת מחשב שנוצרה בשנת 1957 על ידי הרברט סיימון, ג'יי.סי.
שו ואלן ניואל (תאגיד ראנד) שנועדה לפעול כמכונה אוניברסלית לפתרון בעיות.
בניגוד לפרויקט הקודם של Logic Theorist, ה-GPS עובד בשיטת ניתוח אמצעים-מטרות.
כל בעיה שניתן לבטא כקבוצה של נוסחאות מעוצבות היטב (WFFs) או פסוקיות Horn, ומהווה גרף מכוון עם מקור אחד או יותר (כלומר, השערות) ומסקנות רצויות, ניתנת לפתרון, באופן עקרוני, באמצעות GPS.
הוכחות במרחבי בעיות של תחשיב הפרדיקטים וגאומטריה אוקלידית הן דוגמאות מובהקות לתחום הישימות של GPS.
זה התבסס על עבודתם התאורטית של הרברט סיימון וניוול על מכונות לוגיקה.
GPS הייתה תוכנת המחשב הראשונה שהפרידה את הידע שלה על בעיות (כללים המיוצגים כנתוני קלט) מהאסטרטגיה שלה כיצד לפתור בעיות (מנוע פתרון בעיות כללי).
GPS יושם בשפת התכנות IPL.
זוהי שפת תכנות מדור שלישי.
בעוד ש-GPS פתר בעיות פשוטות כמו מגדלי האנוי שניתן היה לנסח אותן באופן פורמלי ראוי, הוא לא הצליח לפתור בעיות מהעולם האמיתי משום שהחיפוש אבד בקלות בפיצוץ הקומבינטורי.
במילים אחרות, מספר ה"הליכות" דרך הדיגרף ההסקתי הפך לבלתי נסבל מבחינה חישובית.
(בפועל, אפילו חיפוש פשוט של מרחב מצבים כמו מגדלי האנוי יכול להפוך לבלתי אפשרי מבחינה חישובית, אם כי קיצוץ מושכל של מרחב המצבים יכול להתבצע באמצעות טכניקות בינה מלאכותית בסיסיות כמו A* ו-IDA*).
המשתמש הגדיר אובייקטים ופעולות שניתן לבצע עליהם, ו-GPS יצר היוריסטיקות באמצעות ניתוח אמצעים-מטרות על מנת לפתור בעיות.
תוכנת ה-GPS התמקדה בפעולות הזמינות, במציאת קלטים קבילים ובפלטים שנוצרו.
לאחר מכן היא יצרה יעדי משנה כדי להתקרב יותר ויותר למטרה.
פרדיגמת ה-GPS התפתחה בסופו של דבר לארכיטקטורת Soar עבור בינה מלאכותית.
ארכיטקטורת Soar לבינה מלאכותית היא ארכיטקטורה קוגניטיבית שפותחה על ידי John Laird, Allen Newell ופול רוזנבלום באוניברסיטת קרנגי מלון.
מטרתה היא בניית אבני בניין מחשוביות קבועות לפיתוח סוכנים תבוניים מוחשבים המסוגלים לבצע מגוון רחב של משימות המבוצעות על ידי בני אדם.
GeoRSS הוא הרחבה של RSS המאפשרת הוספת מידע גאוגרפי לעדכוני RSS.
מספר יישומים באינטרנט כוללים כיום מידע נוסף הנקרא Geotagging והוא הוספת תגיות שמצביעות גם על מיקום פיזי על מפה.
לדוגמה כאשר מאחסנים תמונה באתר כמו פליקר ניתן להוסיף לתמונה תגיות שמאפשרות חיפושים בחיתוכים שונים.
באותה שיטה, ניתן גם להצביע על המקום שבו צולמה התמונה, באמצעות תגיות מיוחדות שכוללות את הקואורדינטות של המקום בו צולמה התמונה (קו רוחב וקו אורך).
תוכנות ושירותים אחרים יכולים להשתמש במידע זה להצגה של תמונות על גבי מפה, במקום שבו הן צולמו.
GeoRSS הוא פרוטוקול שמאפשר הכללה של מידע זה גם ב RSS FEED של האתר ולכן קל לשתף מידע זה.
דוגמה לשימוש אפשרי יכולה להיות אתרים שמפרסמים חדשות באמצעות ,RSS שיכולים להשתמש ב GeoRSS וכך להציג את הכתבות מקושרות למקומות הרלוונטיים על המפה.
מספר ספקי בלוג מאפשרים גם כן שילוב של GeoRSS וכך ניתן לראות את הבלוג על מפה, כקישור רגיל, או אפילו במיקום שונה על המפה לכל כניסה בבלוג.
כמו ב RSS רגיל, מתפתחים כיום כלים להצגה של המידע והם נקראים GEORSS AGGREGATORS והם מאפשרים הצגה משולבת של תוכן ממקורות רבים, ולכן ניתן לראות לדוגמה על מפה חדשות, מידע על רעידות אדמה, תמונות וכל מידע שמופץ מלכתחילה עם GeoRSS.
"Genie in a Bottle" (בעברית: "שד בתוך בקבוק") הוא הסינגל הראשון שיצא מאלבום הבכורה של כריסטינה אגילרה, Christina Aguilera.
כמו כן, הוא הסינגל שהביא את הפריצה הגדולה שלה.
הסינגל יצא באמצע 1999 והגיע למקום הראשון במצעד הבילבורד באמריקה למשך 5 שבועות.
הוא זיכה אותה בפרס גראמי לתגלית השנה.
"Genie in a Bottle" נכתב בידי דייוויד פרנק, סטיב קיפנר ופאמלה שיין והופק על ידי פרנק וקיפנר.
מילות השיר כללו מסרים מיניים כמו "הגוף שלי אומר קדימה" ו"אתה צריך לשפשף אותי בדרך הנכונה", ובחלקים מסוימים בעולם השיר צונזר בקטעים שונים.
באלבום Back to Basics שהוציאה אגילרה בשנת 2006 ישנה רצועה שמוקדשת למעריצים שנקראת "(...Thank You (Dedication to Fans" ובה כלולות דגימות מהשיר.
אגילרה אמרה שדגימות אלה צורפו מכיוון שהיא הרגישה באותה תקופה בקריירה שלה שהיא כלואה ונמנעה מלהגשים את החלומות בכיוון סגנון המוזיקה שרצתה ליצור, ממש כמו מילות השיר.
ארגוןרשימהמיקוםמקורבילבורד500 שירי הפופ של כל הזמנים228
"Genie In a Bottle" היה אחד הלהיטים הגדולים של שנות ה-90 של המאה ה-20, ומאז צאת הסינגל והגעתו למקום הראשון נחשבה אגילרה ליריבתה לקריירה של בריטני ספירס, שהצליחה להגיע לאותו הישג.
לשיר קיימת גרסה שהוקלטה בספרדית ("Genio Atrapado") מתוך האלבום הבא שהוציאה אגילרה, Mi Reflejo.
גרסה זו זכתה להצלחה גדולה אצל הקהל הלטיני.
Geo Eye 1 הוא שמו של לוויין תצפית מסחרי בעל רזולוציה גבוהה במיוחד.
בזמן שיגורו ב-2008 היה הלווין המסחרי הראשון שיכול לצלם ברזולוציה של 41 סנטימטרים.
הלוויין נמצא בבעלות של חברת GeoEye, חברה המספקת צילומי לוויין למגוון יישומים, על בסיס מסחרי, המפעילה בין השאר את לוויין הצילום המסחרי הראשון שצילם ברזולוציה של מטר אחד, איקונוס.
הלוויין מצויד במערך חיישנים מולטיספקטראלי המסוגל לייצר הדמאות צבעוניות של כדור הארץ, ברזולוציה פחותה מהמיטבית - 1.65 מטר לעומת 41 סנטימטר במוד פאנכרומטי (תצלומים בגווני אפור).
תצלומי הלוויין ישמשו למגוון יישומים, ובהם:
ביטחון (יישומים צבאיים, ביטחון פנים, ניטור גבולות)
מעקב אחר שדות נפט וגז
Geo Eye 1 הוא הלוויין המסחרי הראשון בעולם עם רזולוציה מתחת לחצי מטר.
בצילום פאנכרומטי (תמונות בגווני אפור) הלוויין מסוגל לייצר הדמאות ברזולוציה של 41 סנטימטרים.
באופן הפעולה המולטי ספקטראלי, הלוויין מצלם בארבעה אורכי גל ומסוגל לייצר תמונות בעלות רזולוציה של 1.65 מטרים.
תמונה ראשונה שצילם הלוויין פורסמה על ידי החברה ב - 10.10.2008 .
הלוויין מסוגל לשמור על מיקומו בדיוק של עד שלושה מטרים, דיוק המאפשר ללקוחותיו לעשות שימוש במידע לשם קביעת מיקומם של אובייקטים שונים על הקרקע בדיוק זה, למשל ככלי תכנון עיר ותשתיות קרקעיות שונות.
הלוויין מסוגל לצלם שטח כולל של 700,000 קמ"ר ביממה, במוד הפעולה הפאן כרומטי, ו-350,000 קמ"ר במוד הפעולה המולטי ספקטראלי.
מסלול הלוויין מאפשר לו לחלוף מעל נקודה מסוימת פעם ביומיים.
הטלסקופ המותקן בלוויין, ביחד עם מערך גלאי ה-CCD, מערכת הבקרה והעיבוד, מסוגלים לעבד 700 מיליון פיקסלים בשנייה.
המצלמה יכולה לסרוק מצד לצד בעת חליפת הלוויין, או להתמקד באותו אזור תוך כדי תנועה, על מנת לייצר הדמאות סטריאוסקופיות של אזורי עניין.
שיתוף פעולה עם גוגל והגבלת הרזולוציה
חברת גוגל רכשה בלעדיות על צילומי הלוויין שיהיו זמינים כשירות חינם לציבור דרך Google Earth בלבד.
בגלל מגבלות חוקיות על חברות אמריקניות לאספקת צילומי לוויין, תצומצם הרזולוציה של התצלומים שימכרו לגורמים שונים, ובהם ל-Google Earth לרמה של חצי מטר.
ישראל, הנהנית מהגנה מיוחדת של חוק אמריקני, תמשיך להופיע ברזולוציה של כשני מטרים.
לקוחות מועדפים שיאושרו על ידי הממשל האמריקני יוכלו לקנות תמונות ברזולוציה המיטבית של 41 סנטימטרים.
Generation X הייתה קבוצה בדיונית של גיבורי-על מוטאנטים שהופיעה בחוברות קומיקס ביקום מארוול קומיקס בין השנים 1994-2001. הסדרה היוותה ספין אוף לסדרת האקס-מן, והיא נכתבה בידי סקוט לובדל ואוירה בידי כריס בצ'לו.
הקבוצה הופיעה לראשונה במהלך קשת הסיפור "אמנת הפלנקס" של שנת 1994, שבמהלכה חייזר בעל יכולת הטמעה של יצורים אנושיים חטף מוטאנטים צעירים במטרה להטמיעם כחלק מניסיונו להשתלט על כדור הארץ.
קבוצת Generation X הייתה מורכבת מבני נוער מוטאנטים, והיא נועדה לשקף את הציניות והמורכבות של קהל היעד הקורא את החוברות, דור ה-X.
שלא כמו המוטנטים החדשים, הקבוצה לא נוסדה בידי פרופסור אקס באחוזתו בניו יורק, אלא בידי באנשי ובנבלת-העל לשעבר אמה פרוסט בבית ספר נוסף במערב מסצ'וסטס.
במהלך התקופה הזאת הסדרה התמקדה בסיפורים שעסקו במאבק עם אימפלייט, מי שהפך להיות האויב הראשי של הקבוצה.
כמו כן הקבוצה לקחה חלק בסיפורי קרוסאובר שהתרחשו בכל כותרי האקס-מן, לדוגמה ב"מבצע אפס סובלנות" בו קבוצה של בני אדם שונאי מוטאנטים ניסתה לחסל את האקס-מן וב"אונסלוט" שבו תודעתם המשולבת של צ'ארלס אקסבייר ושל מגנטו הביאה להיווצרותו של נבל-על עוצמתי.
לאחר תקופה של כותבים ומאיירים שונים הסדרה החלה להיכתב באופן קבוע על ידי לארי האמה ולהיות מאוירת על ידי טרי דודסון החל מגיליון 33 וגיליון 42 בהתאמה.
הסיפורים של האמה עסקו גם הם במאבקים עם אמפלייט אולם הם נטו להיות ילדותיים יותר וכתוצאה מכך הוא ספג ביקורת שלילית מצד מעריצי הסדרה.
ג'יי פאבר החליף את האמה ככותב הסדרה בגיליון 48, הסיפורים שלו התרחקו מן העלילות שקשורות באימפלייט כאשר הוא הכניס דמות חדשה, אדריאן פרוסט, אחותה של אמה כאחת מהמורים של הילדים, תחילה היא שלחה את הילדים למשימות מטעמה אולם מאוחר יותר היא התגלתה כנבלה וניסתה להרוג את התלמידים.
יוצרי הסדרה הוחלפו בגיליון 63 כחלק ממתיחת הפנים שמספר כותרים עברו, וורן אליס מונה להיות כותב העל של הסדרה (תפקיד שהוא מילא גם בסדרות אקס פקטור ואיש אקס), לכותב הסדרה עצמה מונה בריאן וודס והאיור נעשה על ידי סטיב פוג.
תחת הצוות החדש הסדרה פנתה לכיוון בוגר יותר כאשר התלמידים התחילו לפעול באופן עצמאי כקבוצה במקום להישען על תמיכת המורים שלהם, כמו כן הייתה התמקדות בחייהם האישיים.
הסדרה בוטלה בגיליון 75 שבו התלמידים והמורים עוזבים את בית הספר ויוצאים לחיים האמיתיים.
יוצרי הסדרה המקוריים עזבו את הכותר בשנת 1997, והיא בוטלה לאחר 75 חוברות בשנת 2001. כשש עשרה שנים לאחר ביטולה, החלה הרצתו של כרך שני בשנת 2017 כחלק מאירועי "תחייה מחודשת", כאשר ג'ובילי הדריכה קבוצת חניכים חדשה במכון אקסבייר שהוקם מחדש.
אמה פרוסט - נבלת-העל לשעבר שענתה לשם הקוד "המלכה הלבנה" ממועדון הלפייר.
לאחר שקבוצת תלמידיה הראשונים, ההליונס, נפלו בקרב היא עוברת לצידם של האקס-מן ומסכימה להיות המורה של קבוצת התלמידים החדשה.
באנשי - שון קאסידי הוא אקס-מן לשעבר שמשמש כמורה שותף של אמה פרוסט.
בעל יכולת להשמיע צרחה על-קולית.
ג'ובילי - ג'וביליישן לי היא חברת אקס-מן לשעבר שעברה לקבוצה החדשה כדי לשפר את יכולותיה כמוטאנטית.
בעלת יכולת לירות זיקוקי פירוטכניקה מידיה.
צ'יימבר - ג'ונותון "ג'ונו" סטארסמור הוא מוטאנט בריטי שהתהוותם של כוחות עיוותה את פניו וכתוצאה מכך יש לו נטייה דיכאונית.
בעל יכולת טלפתית חלשה ויכולת לירות אנרגיה לעבר אויביו.
אם - מונט סנט קרוז היא מוטאנטית אלג'יראית ממשפחה עשירה, ידועה כסנובית.
בעלת מגוון כוחות הכוללים כוח על אנושי וטלפתיה.
האסק - פייג' גאתרי היא מוטאנטית אמריקאית ששואפת להנהיג את האקס-מן ביום מן הימים.
בעלת יכולת להשיל את עורה ולגדל מתחת לו עור שמצופה בחומר לבחירתה (לדוגמה מתכת מסוג כלשהו).
אחותו של חבר האקס-מן סאם גאתרי, הידוע בכינויו קאנונבול.
סקין - אנג'לו אספינוזה הוא מוטאנט אמריקאי ממוצא מקסיקני, בעל שכבות עור גדולות.
סינק - אברט תומאס הוא מוטאנט אפרו-אמריקני, שידוע בתור החבר הסולידי והרגוע של הקבוצה.
בעל כוח לשכפל כל כוח של מוטאנט הנמצא בקרבתו.
פרנקלין ריצ'רדס - בנם של ריד ריצ'רדס וסוזן סטורם.
בעל כוחות מרובים, ביניהם טלפתיה, טלקינזיס ושינוי המציאות.
בלינק - קלריס פרגוסון היא מוטאנטית בעלת כוחות טלפורטציה גבוהות.
Genie הוא המיני-אלבום השני של להקת הבנות הקוריאנית גירלז ג'נריישן.
הוא הופץ ב-29 ביוני 2009. שיר הנושא של האלבום נקרא כשם האלבום "Genie" ויצא לאור כסינגל ב-22 ביוני.
ב-15 ביוני 2009, הופצו לאינטרנט תמונות המציגות את הלוק והסטייל החדש של הלהקה לכבוד אלבום המיני השני שלהן שהוכרז כי יופץ ב-25 ביוני, הקונספט שבלט היה לוק של בנות הצי הימי.
כדי לקדם את המכירות של אלבום זה וכדי לממש את משמעות השם של אלבום המיני השני נאמר למעריצי הלהקה כי ייפתח פורום מיוחד אליו ייכנסו המעריצים ויגיבו ובהודעותיהם יוכל כל מעריץ לבקש משאלה אחת, על כל אחת מבנות הלהקה יהיה לבחור הודעה אחת ולהגשים את המשאלה הכתובה בה.
ב-19 ביוני 2009, הופץ טיזר מן הקליפ של שיר הנושא של המיני אלבום שנקרא "Genie", בקליפ זה אפשר לראות את כל הבנות לבושות בבגדי הצי הימי ואורך הטיזר היה כ-30 שניות, בתחילת הטיזר היה אפשר לשמוע
את קולו של Micky אחד מחברי הלהקה "TVXQ" הנמצא באותה חברת תקליטים כמו של הבנות.
ב-22 ביוני 2009, הופץ שיר הנושא Genie באורך מלא וכסינגל.
ב-24 ביולי 2009, הופץ לאינטרנט "Etude", שיר מהמיני אלבום.
לאחר שיצא לאור השיר לאתרי האינטרנט כסינגל בנוסף הוציאו לאור שתי גרסאות של עטיפת האלבום שהיה אמור לצאת ב-25 ביולי.
גרסה אחת של העטיפה הראתה במרכז העטיפה את חברת הלהקה Yoona ובגרסת העטיפה השנייה במרכז נראתה חברת להקה שונה והיא Yuri, בשתי העטיפות הוצגו הבנות לבושות בלבוש צי ימי והיה אפשר לראות על העטיפה מטוס ועליו שם הלהקה.
לאחר שהתפרסמה עטיפת האלבום התעוררו המון תגובות שליליות על העטיפה מפני שהמטוס שהיה בתמונה היה מטוס תוצרת יפן, החולצות שלבשו חברות הלהקה הזכירו את חולצות הצבא הנאצי, וכובעיהם של חלק מן הבנות הזכירו את כובעי הצבא האמריקאי.
כתוצאה מתגובות אלו החליטה חברת התקליטים של SNSD לדחות את יציאת האלבום ל-29 ביולי 2009.
ב-27 ביולי 2009 שוחררה לאינטרנט עטיפת האלבום המחודשת לאחר כמה תיקונים, המטוס היפני שהיה על העטיפה שונה למטוס תוצרת קוריאה, הסמל על הכובע של Yoona שונה מפני שדמה לכובע הצבא האמריקאי ובנוסף שונו הסמלים על חולצותיהם של Sunny ו-Taeyeon מפני שהזכירו את חולצות הצבא הנאצי.
תמונת העטיפה המחודשת ששוחררה הוצגה הפעם כגרסה אחת בלבד ובה רואים את Yoona במרכז, לעומת שתי הגרסאות ששוחררו בעבר שעל אחת הופיעה Yoona ועל השנייה Yuri.
השירים המודגשים יצאו לאור כסינגלים.
Geni הוא אתר גנאלוגי המהווה גם רשת חברתית מקוונת.
האתר עלה לרשת האינטרנט ב-16 בינואר 2007 בגרסת בטא.
לדברי מפעילי האתר, בג'ני יש מספר הקשרים הגדול ביותר מבין אתרי האינטרנט העוסקים בנושא וזאת בזכות מנוע גרפי ומנוע חיפוש פנימי מובנה.
מנוע החיפוש מחפש מאפיינים דומים ובראשם כתובות דואר אלקטרוני.
אם נמצאת זהות בין פרופילים בעצי משפחה שונים מקבלים מעלי הפרופילים הצעת איחוד היוצרת (אם מאשרים אותה) עץ משפחה נרחב.
המשקיעים במיזם הם קרן הון הסיכון Charles River Ventures, שהשקיעה כעשרה מיליון דולר, וקרן הון הסיכון "The Founders Fund", שהשקיעה עד סוף 2008 כ-1.5 מיליון דולר.
כל משתמש רשום יכול להזמין לעץ המשפחה שלו קרובי משפחה, המזוהים בעזרת כתובת הדואר האלקטרוני.
הזנת כתובת שולחת הזמנה באופן אוטומטי.
בנובמבר 2012 נרכשה Geni על ידי "MyHeritage".
נכון ל-2025, נוצרו באתר מעל 200 מיליון פרופילים.
בתחילתו האתר אפשר שימוש בחינם ברוב השירותים שלו.
אך לקראת סוף 2011 האתר הגביל את החינמיות של שירותים אלו.
"מנוי בסיסי": מאפשר העלאה של עד 1GB של תמונות ווידאו
"מנוי פלוס": מאפשר העלאה של עד 2GB של תמונות ווידאו, תמיכה ישירה של צוות ג'ני וחיפוש בכלל הפרופילים באתר
"מנוי מתקדם": בנוסף למה שמאפשר "מנוי פלוס", מנוי זה מאפשר העלאה בלתי מוגבלת של תמונות ווידאו ומיזוג-עצים
בהתחלה שני סוגי המנויים הראשונים הגבילו גם את מספר בני המשפחה שניתן להוסיף, אך הגבלה זו הוסרה לקראת סוף 2012.
ב-11 במרס 2010 הודיעה חברת Geo Eye על בחירתה בחברת לוקהיד מרטין כקבלנית הראשית של הלוויין.
רזולוציית הצילום של Geo Eye 2 היא 31 ס"מ.
רזולוציה זו נחשבת טובה דיה לחלק ניכר משימושי הריגול.
הלווין שוגר ב-11 בנובמבר 2016, ובינואר 2019 חברת Maxar Technologies הכריזה כי מערכת בקרת ההכוון שלו נכשלה, וכי הוא אינו מתפקד יותר.
Generic Mapping Tools או GMT היא חבילת תוכנה המשוחררת בקוד פתוח המכילה אוסף של כלים לעיבוד והצגת מפות גאוגרפיות ודיאגרמות.
הגרסה הראשונה של חבילת התוכנה פותחה על ידי פול וסל ווולטר סמית' בשנת 1988. חבילת התוכנה מופצת תחת הרישיון הציבורי הכללי של גנו.
חבילת התוכנה פועלת תחת מערכות ההפעלה יוניקס, לינוקס ו-Windows.
GeoCities (ג'אוסיטיס) היה שירות אירוח אתרים חינמי פופולרי במהלך שנות ה-90 של המאה ה-20. האתר הוקם ב-1995 על ידי דוד בונט וג'ון רזנר ועד 1999 היה לאתר השלישי הפופולרי ביותר ב-World Wide Web.
בצורתו המקורית, משתמשי האתר היו צריכים לבחור "עיר" שבה ימוקם אתר אינטרנט חינמי משלהם.
ה"ערים" נקראו על שם ערים או אזורים אמיתים, כאשר שמם העיד על קטגוריית התוכן שלהם.
לדוגמה, כל האתרים שעסקו בנושאים הקשורים למחשבים אוחסנו ב"עיר" "SiliconValley" והאתרים העוסקים בבידור אוחסנו ב"הוליווד".
שמו של האתר נקבע משיטה זו, של מרחבי שמות שנקראו בשמות של ערים.
בשנת 1999, נרכש שירות זה עבור למעלה מ-3.5 מיליארד דולר על ידי Yahoo!.
זמן קצר לאחר שהאתר נרכש על ידי Yahoo!, פרקטיקה זו נזנחה לטובת שימוש בשמות המשתמש של יאהו!
לאורך השנים, כאשר חברות רבות החלו לספק שירותי אחסון חינמיים לאתרי אינטרנט חדשים, GeoCities הפך לאתר מיושן ולא רלוונטי.
בעקבות כך, ב-23 באפריל 2009 חברת Yahoo!
הודיעה כי בכוונתה לסגור את האתר בארצות הברית עד סוף השנה וכי משתמשים חדשים לא יוכלו החל מאותו התאריך ליצור אתרים חדשים ב-GeoCities.
ב-26 באוקטובר 2009 השירות הושבת.